|  |
| --- |
| **INFORMACIJA APIE VALSTYBĖS IŠ DALIES KOMPENSUOJAMUS BŪSTO KREDITUS** |
| Valstybės iš dalies kompensuojamus būsto kreditus asmenims (šeimoms), turintiems teisę į valstybės paramą būstui įsigyti, teikia: „Swedbank", AB, AB SEB bankas, Luminor Bank AS Lietuvos skyrius, Utenos kredito unija, Kredito unija ,,Kupiškėnų taupa‘‘, Anykščių kredito unija, Biržų kredito unija.  **TEISĖ Į VALSTYBĖS IŠ DALIES KOMPENSUOJAMUS BŪSTO KREDITUS**  **Valstybės parama būstui įsigyti teikiama fiziniams asmenims ir šeimoms, turintiems gyvenamąją vietą Lietuvos Respublikoje, jeigu jų** Gyventojų turto deklaravimo įstatymo nustatyta tvarka už kalendorinius metus deklaruotas turimas turtas (įskaitant gautas pajamas) neviršija nustatytų dydžių:   * asmens be šeimos grynosios metinės pajamos – 13568 eurai ir turtas – 16512 eurai; * dviejų ar trijų asmenų šeimos grynosios metinės pajamos – 19092 eurai ir turtas – 33536 eurai; * keturių ir penkių asmenų šeimos grynosios metinės pajamos - 22962 eurai ir turtas - 44672 eurai; * šešių ir daugiau asmenų šeimos grynosios metinės pajamos vienam asmeniui – 3840 eurų ir turtas vienam asmeniui – 10624 eurai   ir, jeigu jieįsigyja pirmąjį tinkamą būstą Lietuvos Respublikos teritorijoje arba atitinka vieną iš šių sąlygų:   * pastaruosius 5 metus iki prašymo suteikti paramą būstui įsigyti pateikimo dienos ir šio prašymo pateikimo metu neturi būsto nuosavybės teise ir nebuvo pasinaudoję šia paramos forma ar finansine paskata pirmąjį būstą įsigyjančioms jaunoms šeimoms; * turi ar per pastaruosius 5 metus iki prašymo suteikti paramą būstui įsigyti pateikimo dienos turėjo, nuosavybės teise būstą, kurio naudingasis plotas, tenkantis vienam asmeniui ar šeimos nariui, yra mažesnis kaip 14 kv. m; * turi būstą (neatsižvelgiant į jo naudingojo ploto dydį), kuris Nekilnojamojo turto kadastro duomenimis yra fiziškai nusidėvėjęs daugiau kaip 60 procentų (*parama teikiama valstybės iš dalies kompensuojamų būstų kreditų gavėjams būstui pirkti, statyti, nuosavybės teise turimam būstui rekonstruoti arba mokant išperkamosios būsto nuomos mokesčio dalies kompensaciją);* * neįgalus asmuo ar šeima, kurioje yra neįgalusis, nuosavybės teise turi būstą, nepritaikytą neįgaliųjų poreikiams *(parama teikiama tik nuosavybės teise turimam būstui rekonstruoti, pritaikant neįgaliųjų poreikiams).*   **VALSTYBĖS IŠ DALIES KOMPENSUOJAMŲ BŪSTO KREDITŲ DYDŽIAI IR LENGVATOS** Valstybės iš dalies kompensuojamų būsto kreditų suma neturi būti didesnė kaip:   * 53 tūkst. eurų arba ekvivalentas kita valiuta - asmeniui be šeimos; * 87 tūkst. eurų arba ekvivalentas kita valiuta - dviejų ir daugiau asmenų šeimai; * 35 tūkst. eurų arba ekvivalentas kita valiuta - nuosavybės teise turimam būstui rekonstruoti, neatsižvelgiant į asmens šeiminę padėtį.   **Maksimalų kredito dydį, atsižvelgiant į gaunamas pajamas, nustatys bankas. Palūkanas bankui moka kredito gavėjas.**  **Subsidija** valstybės iš dalies kompensuojamo būsto kredito daliai padengti, **apmokant 20 procentų suteikto būsto kredito** (ar būsto kredito likučio) sumos, teikiama būsto kreditų gavėjams, jeigu jie yra:   * buvę likę be tėvų globos (rūpybos) asmenys, iki jiems sukanka 36 metai, ar jų šeimos; * šeimos, auginančios tris ar daugiau vaikų (įvaikių); * neįgalieji arba šeimos, kuriose yra neįgaliųjų.   **Subsidija** valstybės iš dalies kompensuojamo būsto kredito daliai padengti, **apmokant 10 procentų suteikto būsto kredito** (ar būsto kredito likučio) sumos, teikiama būsto kreditų gavėjams, jeigu jie yra:   * jaunos šeimos (*jauna šeima - šeima, kurioje kiekvienas iš sutuoktinių yra ne vyresnis kaip 36 metų, taip pat šeima, kurioje motina arba tėvas, globėjas (rūpintojas) vieni augina vieną ar daugiau vaikų (įvaikių) ir yra ne vyresni kaip 36 metų)*, auginančios vieną ar daugiau vaikų (įvaikių); * šeimos, kuriose vienas iš vaikų (įvaikių) tėvų yra miręs.   **Asmenys, pageidaujantys gauti valstybės iš dalies kompensuojamą būsto kreditą, turi kreiptis į savivaldybės administraciją pagal deklaruotą gyvenamąją vietą, o jei gyvenamosios vietos neturi – savivaldybės, į kurios neturinčių gyvenamosios vietos asmenų apskaitą yra įtraukti, administraciją ir pateikti šiuos dokumentus:**  1. asmens (šeimos) turto (įskaitant gautas pajamas) deklaraciją iš Valstybinės mokesčių inspekcijos už kalendorinius metus;  2. pažymą (pažymas) apie visų šeimos narių deklaruotą gyvenamąją vietą iš seniūnijos;  3. VĮ Registrų centro Nekilnojamojo turto registro centrinio duomenų banko išrašą apie asmens ir jo šeimos narių nuosavybės teise turimą (pastaruosius 5 metus turėtą) nekilnojamąjį turtą, su įvertinta vidutine rinkos kaina;  4. neįgalumo ar darbingumo lygio pažymos kopiją;  5 likusio be tėvų globos asmens statusą patvirtinančių dokumentų kopijas;  6. kitus dokumentus (šeimos sudėties pažymą, šeimos narių pasus ar asmens tapatybės korteles, santuokos liudijimą, vaikų gimimo liudijimus).    Dėl informacijos apie valstybės iš dalies kompensuojamus būsto kreditus, dėl nustatytos formos [prašymų](http://www.kaunas.lt/get_file.php?file=bUdhVDJaWEVsdGlWa1diYmxxdVUyc1ZmazglMkJSeEpldW1LWEd4TVhWeDJXWXBaUEVhZGlaMEdIRGJkZVZZNVRPdzVHVTJaUFJtSnJFcXNXU3hzJTJGSVo1YWtrOEpueVdqUGtzNll5WldueFpMRXAyakt3OHlYcFphY3h0YkdrY21lYktCZ3oyTElhcGhqbEppY1kycVhtNUZlazhpVTBtaWNtWExFMDhqVXlabHQlMkZKTUVsdHlXMDVMRGFOZVpWTWJaeEpHVDBNTFdtcTJUc0pqRnlDYVd6MmFxbG9PVjAyZkhrdFNZeFplaHlNVEZtWlNFbHNwcm1wV3N4OWZHeTVabW1adVMwbVhHYktGam5XdyUzRA==) dėl teisės į paramą būstui įsigyti patvirtinimo užpildymo prašome kreiptis į Rokiškio rajono savivaldybės administracijos Turto valdymo ir ūkio skyrių (Rokiškis, Respublikos g. 94 tel. 8 458 51 356, el. paštas: k.kavoliuniene@post.rokiskis.lt). |
|  |